Joseph Barbera

Joseph Roland Barbera (1911–2006) var en innflytelsesrik amerikansk animatør og tegneserieartist. Sammen med sin makker, William Hanna, skapte han kjente tegnefilmserier som Tom og Jerry, Flintstones, Scooby-Doo og grunnla animasjonsstudioet Hanna-Barbera. Duoen produserte hundrevis av tegneserier og vant en rekke priser, og ble etterhvert et av Hollywoods mest populære tegneseriestudioer. 

Barbera møtte Hannah i 1937 ved Metro-Goldwyn-Mayer film studio, der de jobbet med tegneserien Puss Gets the Boot, som resulterte i at de to evige fiendene, katten Tom og musa Jerry, ble født. De lagde også den animerte TV-serie-versjonen av Smurfene samt animerte langfilmer som Charlottes tryllevev (1973) og Heidi's Song (1982).Kjendis - Mannen bak Tom og Jerry og The Flintstones er død (19.12.2006)  Duoen hadde sin storhetstid på 1950-, 1960- og 1970-tallet og ble etterhvert ansett som den eneste seriøse rivalen til Walt Disney.Telegraph - Joseph Barbera (20.12.2006) «Joseph Barbera, who died on Monday aged 95, was, with his partner William Hanna, the only rival to Walt Disney in the art of making animated cartoons»

Han har vunnet flere priser, inkludert to Emmy, to Daytime Emmy og en Golden Award fra Motion Picture Screen Cartoonists Award. Han har i tillegg blitt nominert til Oscar to ganger. Han fikk en stjerne på Hollywood Walk of Fame i 1976.IMDb awards

 Personlige forhold 
Joseph Barbera var sønn av Vincent Barbera og Francesca Calvacca, som var italienske immigranter fra Sicilia. Han var gift med Dorothy Earl fra 1935 til 1963 og med Sheila Holden fra 1963 og frem til sin død. Han hadde tre barn med sin første kone. 

Barbera døde av naturlige årsaker i sitt hjem i Studio City, 95 år gammel.

 Referanser 

 Eksterne lenker 

 Hanna Barbera Studios

Kategori:Tegnefilmskapere fra USA
Kategori:Personer fra New York City
Kategori:Personer fra USA av italiensk opphav
Kategori:Hollywood Walk of Fame
Kategori:Fødsler i 1911
Kategori:Dødsfall i 2006